4.1.2023
ET
Euroopa Liidu Teataja
L 2/17
(7)
Oma teaduslikus arvamuses jõudis toiduohutusamet järeldusele, et šiitake-seene (Lentinula edodes) mütseeliga kääritatud herne- ja riisivalk on kavandatud kasutustingimuste korral ohutu.
Seega annab kõnealune teaduslik arvamus piisavalt alust kinnitada, et kääritatud herne- ja riisivalk vastab määruse (EL) 2015/2283 artikli 12 lõike 1 kohastele turule laskmise tingimustele, kui seda kasutatakse üldelanikkonnale ette nähtud pagaritoodetes, saialeivatoodetes, krutoonides, pitsas, hommikusöögihelvestes, teraviljabatoonides, puuvilja-, marja- ja köögivilja­ põhistes jookides, segamisvalmis joogipulbrites, kakaost ja šokolaadist kondiitritoodetes, piimatoodete analoogides ja kehakaalu alandamiseks ettenähtud piimavabades toidukorra toidu asendajates, hapendatud piimatoodetes, makarontoodetes, lihavalmististes ja lihatoodetes, (söömisvalmis) suppides ja supikontsentraatides või -pulbrites, salatites, lihaanaloogides, piimajookides ja kehakaalu alandamiseks ettenähtud toidukorra toidu asendajates.
(8)
Oma teaduslikus arvamuses märkis toiduohutusamet ka, et tema järeldus uuendtoidu ohutuse kohta põhines teadusuuringutel ja -andmetel, mis on pärit taotleja toimikus esitatud tootmisprotsessi üksikasjalikust kirjeldusest ja uuendtoidu koostise analüüsidest ning ilma milleta ei oleks ta saanud uuendtoitu hinnata ja oma järeldusele jõuda.
(9)
Komisjon palus taotlejal täiendavalt selgitada põhjendust, mis on esitatud seoses nende teadusuuringute ja -andmete konfidentsiaalsuse kaitsmisega, ning selgitada nende andmete kasutamise ainuõiguse taotlemist kooskõlas määruse (EL) 2015/2283 artikli 26 lõike 2 punktiga b.
(10)
Taotleja teatas, et taotluse esitamise ajal olid tal tootmisprotsessi üksikasjaliku kirjelduse ja uuendtoidu koostise analüüside andmete ja asjakohaste teadusuuringute omandiõigus ja neile viitamise ainuõigus ning et kolmandate isikute jaoks ei ole need andmed seaduslikult kättesaadavad ega kasutatavad ning nad ei tohi kõnealustele andmetele viidata.
(11)
Komisjon on hinnanud kogu taotleja esitatud teavet ning leiab, et selle vastavus määruse (EL) 2015/2283 artikli 26 lõike 2 nõuetele on piisavalt tõendatud.
Seepärast tuleks tootmisprotsessi üksikasjalikku kirjeldust ja uuendtoidu koostise analüüside andmeid ning asjaomaseid teadusuuringuid kaitsta määruse (EL) 2015/2283 artikli 27 lõike 1 kohaselt.
Seega tuleks lubada viie aasta jooksul alates käesoleva määruse jõustumisest liidu turule šiitake-seene (Lentinula edodes) mütseeliga kääritatud herne- ja riisivalku lasta ainult taotlejal.
(12)
Uuendtoidu jaoks antud loa ja taotleja toimikus sisalduvatele teadusuuringutele ja -andmetele viitamise ainuõiguse andmisega üksnes taotlejale ei takistata siiski järgmisi taotlejaid esitamast sama uuendtoidu turule laskmiseks loataotlust, kui nende taotlus põhineb loa andmist toetaval seaduslikult hangitud teabel.
(13)
On asjakohane, et liidu uuendtoitude loetellu kantakse koos uuendtoidu šiitake-seene (Lentinula edodes) mütseeliga kääritatud herne- ja riisivalguga ka määruse (EL) 2015/2283 artikli 9 lõikes 3 osutatud teave.
(14)
Šiitake-seene (Lentinula edodes) mütseeliga kääritatud herne- ja riisivalk tuleks kanda rakendusmääruses (EL) 2017/2470 esitatud liidu uuendtoitude loetellu.
Seepärast tuleks rakendusmääruse (EL) 2017/2470 lisa vastavalt muuta.
(15)
Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1 (1)
Liidus lubatakse turule lasta šiitake-seene (Lentinula edodes) mütseeliga kääritatud herne- ja riisivalku.
Šiitake-seene (Lentinula edodes) mütseeliga kääritatud herne- ja riisivalk kantakse rakendusmääruses (EL) 2017/2470 esitatud liidu uuendtoitude loetellu.